चंडीगढ़(बंसल): इनेलो के आह्वान पर प्रदेश के व्यापारी वर्ग और सभी वाणिज्यिक संस्थाओं द्वारा किए गए सफल शांतिपूर्ण बंद के बाद नेता विपक्ष अभय सिंह चौटाला ने प्रेस वार्ता के दौरान मांग की कि मुख्यमंत्री नैतिकता के आधार पर इस्तीफा दें। उन्होंने कहा कि यदि वह ऐसा नहीं करते तो राज्यपाल को सरकार बर्खास्त कर देनी चाहिए, क्योंकि प्रदेश सरकार जनता के बीच अपनी विश्वसनीयता खो चुकी है और बंद ने इस बात पर भी मोहर लगा दी है कि भाजपा सरकार ने जनता की अनदेखी की जिस कारण उसे सत्ता में बने रहने का कोई हक नहीं है।